Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: bizonyítványok és oklevelek elismeréséről szóló 2001. évi C. törvényben meghatározott,
Paragraph Index: 5552

1. A miniszteri értekezlet 1.1. A miniszteri értekezlet az OKM feladatkörébe tartozó, az ágazati irányítást, az intézményi működést, illetve az egységes hivatali gyakorlat kialakítását érintő elvi jelentőségű kérdéseket tárgyal meg, így különösen − a jelentős, stratégiai jellegű távlati döntéssel, vagy jogszabály előkészítésével összefüggő, több szakágazatot érintő koncepciót, programot; − a nemzetközi együttműködéssel kapcsolatos terveket; − a költségvetési tervezéssel és annak végrehajtásával kapcsolatos alapvető jelentőségű dokumentumokat; − a belső államtitkári, vagy a felügyeleti területek vezetői értekezlete által felterjesztett más kérdéseket. 1.2. A miniszteri értekezletet a miniszter, akadályoztatása esetén az államtitkár vezeti. 1.3. A miniszteri értekezlet döntése alatt az értekezlet vezetője döntését kell érteni.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes